Fader Luo ble bispeviet for Chongqing av biskop Matthias Duan Yinming den 14. mai 1993. Han satte seg som oppgave å forsone forskjellige fraksjoner i bispedømmet: Rett før han ble biskop, hadde den lokale kirke blitt rystet av en skandale knyttet til byens «undergrunnsbiskop», Hou Guoyang. Det viste seg angivelig at han var hemmelig gift og hadde barn, og var involvert i klanderverdig virksomhet.